Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraelis käib 17. päeva sõda, pärast seda,
kui Hamasi valitsetava Gaza sektori islamistide terrorirühmitused
mõrvasid Lõuna-Iisraelis üle 1400 inimese.
USA saadab Lähis-Itta lisajõude keset laiema eskalatsiooni võimalusi.
Euroopa riigid toetavad ühehäälselt Iisraeli enesekaitseõigust,
toonitades samas vajadust
arvestada Gaza palestiinlaste humanitaarolukorraga.
Iisraelis käib 17. päeva sõda,
pärast seda, kui Hamasi valitsetava Gaza sektori terrorirühmitused
ründasid Lõuna-Iisraeli asulaid, mõrvates üle 1400 inimese,
enamik neist tsiviilelanikud, ja haavates rohkem kui 3500.
IDF lennukid ja suurtükivägi jätkavad Iisraeli Julgeolekuagentuuriga (ISA)
sektori ettevalmistamist lähenevaks maaoperatsiooniks,
korraldades põhjalikke rünnakuid terroritaristu pihta Gazas.
Paralleelselt Iisraeli Kaitsejõudude (IDF) õhurünnakutega,
osalevad maaväed piiratud operatiivsissetungides.
On tähtis toonitada, et peaminister Benjamin Netanyahu
vestles telefonitsi USA presidendi Joe Bideniga,
mille käigus lubas Iisraeli juht USA valitsuse tugeva surve tõttu,
et Gazasse lastakse pidevalt abi voolata.
IDF-i esindaja teatel hõlmab Egiptuse Rafah' piiripunkti kaudu
palestiinlaste sektorisse pääsev abi peamisi humanitaartarbeid.
Tahaksin rõhutada fakti, et Gazasse ei pääse mingit muud tüüpi varustust,
nagu kütust. Kindlustame, et Hamas ei võtaks varustust UNRWA-lt.
Meil on selleks tööriistad, mis seda väljaspool kontrollivad
ja vajadusel teeme operatsioone, et seda ei juhtuks.
Kindral Hagari täpsustas viimaseid pantvangide ja IDF inimohvrite arve,
kuna need tõusevad pidevalt.
Oleme teavitanud 308 IDF sõduri
ja 222 pantvangi peresid.
Koos robustse operatiivtegevusega terrorist vaevatud Gaza suunal,
kogeb Iisraeli põhjarinne Liibanoniga igapäevast vaenutegevust
Iraani käsilase Hezbollah' poolt.
Vastuseks Hezbollah' korduvatele rünnakutele
sooritas IDF nii õhu- kui mürsurünnakuid
islamirühmituse sõjalise taristu pihta Lõuna-Liibanonis,
samal ajal kui IDF väed korraldavad kaitsereide terrorirakkude pihta,
kes püüavad rünnakuid sooritada.
Hezbollah on teatanud seni juba 27 hukkunust oma ridades.
Iisraeli põhjarindel paikneva eriüksuslaste brigaadiga kohtudes
pöördus peaminister Netanyahu mõnede sõdurite poole,
kes kaotasid Lõuna-Iisraelis võitluse esimestel päevadel sõpru
Hamasi korraldatud massimõrvas.
Tean, et kaotasite sõpru. See on väga raske teema.
Kuid võitleme oma elude eest. See on võitlus meie kodu eest.
See pole liialdatud või üle tähtsustatud. See on sõda.
Olla või mitte olla. Nad peavad olemast lakkama.
Viibime topeltlahingus. Üks lahing vaenlase blokeerimiseks siin põhjas
ja teisel pool lahing, mis tuleb võita lõunas.
Otsustav võit, mis hävitab Hamasi.
Iisraeli saabus kõrge USA senaatorite delegatsioon,
et näidata mõlema partei ühehäälset toetust juudiriigi julgeolekule
seoses Lõuna-Iisraelis 7.10 toimunud õuduste ja sellele järgnevaga.
Täna kohtusime kõik pantvangide perede grupiga
ja ma ei suuda mitte mõelda
väikesele 3-aastasele Abigailile,
kelle Hamas vangi viis.
Siin on tema pilt.
Tema ema mõrvati ja isa tapeti,
kui ta püüdis väikest Abigaili kiiresti ära viia.
Millised inimesed teevad selliseid hirmutegusid?
See pole segane juhtum. See on täiesti selge.
Hamas on terrorirühmitus ja peame tegema kõik,
et toetada Iisraeli pürgimusi
Hamasi kõrvaldada.
Sooritatud kuriteod ja barbaarsed teod
tehti Iisraeli ja ohvrite vastu.
Kuid need olid inimsusevastased kuriteod.
Oleme kõik sellega seotud.
See on USA huvides,
see on meie planeedi tsiviilsuse huvides,
et seisaksime ühtselt Hamasi vastu,
et ta ei saaks enam kunagi kellelegi sellist kahju teha.
On tähtis märkida, et Iisrael olevat nõustunud USA valitsuse palvega
lükata maaoperatsioon edasi,
kuniks Lähis-Itta saabub Ameerika lisajõude.
Iisraeli Armeeraadios kõlanud raportile
eelnes USA kaitseminister Lloyd Austini tunnistus,
et regiooni saadetakse lisajõude
keset tõsise eskalatsiooni üha kasvavat võimalust.
Nende lisajõudude saatmine
edastab veel ühe sõnumi neile,
kes püüavad konflikti laiendada. Nagu president Biden varem ütles
ja olete kuulnud mind ütlemas -
kui mõni grupp või mõni riik püüab konflikti laiendada
ja seda kahetsusväärset olukorda ära kasutada,
soovitame seda mitte teha.
Reserveerime endale õiguse end kaitsta
ega kõhkle vajalike aktsioonide ees.
Euroopas toimus eurokomisjoni välisministrite istung,
mille käigus võis kuulda
erinevate Euroopa välisministrite vastuolulisi sõnumeid
sõja teemal Hamasi kontrollitud Gaza sektoriga.
Kui mõned riigid keskendusid
peamiselt rohkema humanitaarabi vajadusele Gazas, toonitasid teised,
kui oluline on Hamas ja teised terrorirühmitused sealt välja juurida.
Meil on kaks peamist lähenemisviisi -
esmalt peame igal juhul ära hoidma eskalatsiooni.
Kogu regioonis on konkreetne tuletormi oht.
Teiseks - tingimusteta kõigi pantvangide vabastamine Gazast.
Pole mingit millal või aga. Pole midagi arutada, pantvangid tuleb vabastada.
On lihtsalt vastuvõetamatu kasutada neid inimkilpidena.
Väga palju räägitakse kinni keeratud veest, bensiinist ja elektrist.
Tegelikult hävitati üheksa kümnest elektriliinist Hamasi rünnaku käigus.
Vaid 8% Gaza veevarudest tuleb Iisraelist.
Aeg-ajalt tasub kontrollida fakte, et selguks,
kuidas asjad tegelikult välja näevad.
Enamik Gaza veevarudest tuleb sektori enda desalineerimistehastest.
Jah. Ta püüab saavutada võimatut.
Me ei suuda vaos hoida humanitaarkatastroofi,
kui terrorism Gazas nii jätkub. Ei tule mingit julgeolekut ega rahu
ei Iisraeli ega palestiinlaste jaoks, kui see terrorism jätkub.
Vajame teerada homseks. See tähendab mõtlemist praegu,
kuidas tagada ohutus Gazas ja rahu regioonis
koos rahvusvaheliste osalejatega. EL-ile ja Saksamaale on selge,
et iisraellased ja palestiinlased saavad elada rahus ja julgeolekus
pikemas perspektiivis, vabana terrorismist
ja vabana inimtragöödiast ainult kahe riigi lahendusega.
Jälgime suure murega haiglate sulgemist,
humanitaarabi ligipääsu puudumist, vee- ja toidu puudust.
Õhutame kohesele humanitaarvaherahule,
et luua humanitaarkoridorid humanitaarabiks tsiviilelanikele.
Peame tegutsema rahvusvahelise õiguse ja humanitaarõiguse alusel
ja tegema kõik, et konflikt regiooni ei laieneks.
Kui Euroopa esidiplomaadid arutavad Euroopa ühisreaktsiooni
Hamasi käivitatud sõjale Iisraeliga,
külastavad erinevad Euroopa juhid üksteise järel Jeruusalemma,
et toetada Iisraeli õigust
eemaldada terrorirühmitused Hamasi valitsetavast Gazast.
Tundsin, et oli tähtis tulla isiklikult
ning tuua Itaalia valitsuse ja rahva solidaarsus ja öelda teile,
et nägime uskumatuid pilte kahe nädala eest toimunu kohta.
See näitas midagi enamat kui lihtsalt sõda.
Need näitasid kedagi,
kes tahab juudi rahva regioonist tühistada.
Ja see sõltub antisemitismist.
Peame sellega võitlema eile ja täna.
Kaitseme Iisraeli õigust olemas olla, end kaitsta
ja omada julgeolekut oma rahva jaoks.
Mõistame täielikult, et terrorismiga tuleb võidelda.
Usume ja arvame, et suudate seda teha parimal viisil,
sest erineme neist terroristidest. - Tõepoolest.
Aitäh, et vaatasite TV7 Iisraeli Uudiseid!
Julgustan ka paluma rahu ja päästet Jeruusalemmale ja Iisraelile.
Kui meie saated teid õnnistavad ja soovite aidata kanda tootmiskulusid,
kuna TV7 Iisraeli tegevus põhineb täielikult annetustel,
kaaluge annetuse tegemist.
Seda saab teha meie veebilehel www.tv7israelnews.com
Olen Jonathan Hessen. Õnnistatud nädalat!
Kohtumiseni järgmistes saadetes! Seniks - Shalom Jeruusalemmast!
Tõlge: Monika Jaaguri